
BEZIERS 


CARTABEU 


DE 


SANTO ESTELLO 


Ourganisacioun dóu Felibrige 


Au mes de Mai de l'an vint-e-dousen аби Felibrige, 
li '7 Felibre mèstre, de l'escolo premeirenco d'Avi- 
gnoun, counsiderant dóu Felibrige l'enantimen creis- 
sènt, counvenguèron entre éli que devenié necite de 
lou coustituï sus d'apevoun mai larg e mies assegura. 
E'm'acò se mandè en chascun di letru que praticon 
nosto lengo, dins tóuti li païs ounte lis ome dison 0, 
aquesto circulàri degudamen signado : 


Moussu E GAI COUNFRAIRE, 


Vai se trouvá que lou Felibrige, sus l'estiganço urouso de 
soun espandimen, se vèi tengu d'alarga si rèng e de se 
recoustituï. Vous fasèn dounc assaupre que, lou 21 de Mai, 
bèu jour de santo Estello, nous devèn acampa tòuti en vilo 
d'Avignoun, pèr estudia ensèn, delibera e pièi vouta lou nouvèl 


Е 
Estatut dóu Felibrige e elegi № Majourau de l'Acadèmi dóu 
Miejour. Aquelo reünioun amistouso e pleniero se fara 
simplamen entre nous-autre; e, à soun óucasioun, un banquet 
literàri, autramen di Felibrejado, aura lio, à-n-uno ouro de 
tantost, dins la salo di Templié. E longo-mai ! 

Recebès, Moussu, la bello asseguranço de nòsti sentimen 
courau. = Teodor Aubanel , Guihèn Bonaparte-Wyse, Jan 
Brunet, Fèlis Gras, Ansèume Mathiéu, Frederi Mistral, 
Jóusè Roumaniho. 


Tóuti respoundeguèron qu'aprouvavon l'encauso de 
l'asèmpre, e n'i'aguè 54 que faguèron lou viage pèr 
prene part à la sesiho. 

L'assemblado soulènno dóu Felibrige aguè dounc 
lio en Avignoun, au jour e à l'ouro di, dins la salo dóu 
Tèmple poulidamen oundrado de deviso en lengo d'O 
с d'entre-signe felibren entre li-quau trelusissié 
TEstello di 7 rai. Au mitan de la taulo s'aubouravo 
la Coupo, presènt di Catalan. En Frederi Mistral aguè 
la presidènci, e En Albert de Quintana, representant 
la Catalougno, prenguè sèti à dre d'éu. 

Aro veici li noum dis àutri taulejaire : 


Leoun Attore, de Bagnòu. 
Sabin Aressy, de Daumazan. 
Albert Anxavieto, d'Alès. 
Louis Astruc, de Marsiho. 
Teodor Апвахеь, d'Avignoun. 
Gabriel Azais, de Beziés. 
Louis Bano, de Nimes. 


Е: 
Leoun ре Beriuc ре Perussis, de Fourcauquié. 
Carle Віѕтлохо, de Marsiho. 
Frederi BLascux, de Castèu-Reinard. 
Guihèn Boyararre-Wyse, Irlandés. 


Louis Bounet, de Bezié: 


Marius Вооввкыл, de Marsiho. 

Jan Ваохет, d'Avignoun. 

Carle Слулилев, de Mount-pelié. 
Ernèst Снлилмви, de Diéu-lou-fèt. 
Gracian Cnanver, de Remoulin. 
Aguste Снлѕтамет, de La Bachelarié.. 
Frederi Estse, de Marsiho. 

Aguste Founés, de Castèu-nòu-d'Arri. 
Malaquio Frizet, de Perno. 

Зап Gamax, de Nimes. 

Pau Gaussen, de Nimes. 

Jan-Batisto Gaur, d'Ais. 

Antòni Gautier, de Niço. 

Marius Gann, de Sant-Roumié. 
Antounin Grarzo, de Mount-pelié. 
Clar Grèizos, d'Arle. 


Carle биётло, de Bèu-caire. 
Ipoulite боилавевт, d'Ais. 

Jóusè Hvor, de Marsiho. 

Camihe Larorco, de Quaranto. 

Vitour Liéurauo, de Marsiho. 

Valèri Martin, de Cavaioun. 

Ansèume Marntéu, de Castéu-nòu-de-Papo. 
Louis Maurèu, de Fourcauquié. 

Jóusè Maven,-de Nimes. 


"Achile Min, de Carcassouno. 

Savié de Rican, de Mount-pelié. 

Ernèst Rovcneris, d'Uzès, 

Anfos Roco-Ferrier, de Mount-pelié, 
Jóusè Roumaxtmo, de Sant-Roumié, 

Louis Roumiéux, de Nimes. 

Ernèst Roussèu, de Nimes. 

Alfret ne Rous ре Rorri, de Lorgo, 

Jòrgi Satvr-Resé-Taitanoier, de Paris, 
Frai Savintan, de Vilo-novo-d'Avignoun. 
Anfos Tavan, de Castèu-nòu-de-Gadagno. 
Carle ре Tovarououx, de Mount-pelié, 
Aguste Veror, d'Eigúiero, 

Crestian ов Vito-xovo-p'Esctarous, d'Ais. 
Dóutour Yvaren, d'Avignoun. 


п 


Quand fuguè lou moumen, Еп Frederi Mistral durbi- 
guè la sesiho, e parlè coume ciçò : 


MESSIÉS E GAI COUNFRAIRE, 


Sigués tôuli benastruga, e sigués tóuti remercia pèr la 
bello afecioun que vous a fa respondre. au counvit dóu Feli- 
brige e adurre de tout caire vosto favour, voste enavans, voste 
sabé e voste engèni à l'enantimen de la Causo. 

Vàutri que sias aqui, representas, poudèn lou dire, lou nou- 
velun de la nacioun, l'ounour de noste sang, la flour de nosto 
glòri, c lou bate-cor dôu Miejour. Adounc iéu vous salude, 
о Mèstre еп Gai-Sabé, coume li sucessour e li dre descen- 
dènt d'aquéli grand Troubaire qu'au mounde revelèron uno 

pouësio novo, e pourtèron tant liuen, e tant aut enaurèron 
lou noum de la Prouvènço que lou revoulun dis an, ni lou 
pouverèu dis erso, ni lou fum ni la croio di pervengu . 
mouderne, noun an pouscu l'ennivouli. 

E aro, parlaren de ço que nous acampo. 

Enjusqu'à vuei, Messiés, lou Felibrige, coume cors, es esta 
pulèu, m'es avis, un galoi bataioun de voulountàri qu'uno 
acadèmi proupramen dicho. Uni entre nous-autre pèr li mémi 
pensamen, afourti pèr lou vanc e l'estrambord de la 
jouinesso, alena pèr l'aureto de la poupularita, e abrasa 
dins l'amo pèr un coumun amour de nosto lengo maire, 
avèn pouscu jusqu'aro nous: passa, tant-digan, d'an reglamen 
precis que nous religuèsse à noste messioun e nous rapelèsse 
à noste devé. Es ansin que s'es coumpli, pèr la permessioun 
de Diéu, li causo que sabès, d'ispiracioun souleto, de bound 
e de voulado. 

Mai, fau pas nous l'escoundre: tòuti li causo d'aquest 
mounde an soun printèms, ап soun estiéu, an soun autoun, 
an soun ivèr. Emai lou Felibrige souleie encaro à plen dar- 
dai, emai dins nosto lengo la resplendènto pouësio fruche en- 
caro gaiardamen, emai la fe dins nosto Causo flameje sèmpre 
mai dins li cor generous, devèn pamens prevèire l'epoco ine- 
vitablo ounte, pèr lou desfèci, loa vieiounge e la mort, noste 
fièr bataioun sentira sa bandiero flaqueja e clina souto lou 
vènt-terrau. 

Adounc, Messiés e Fraire, en prevesioun d'aquéu mau-tèms, 
e pèr assegura la Causo felibrenco contro li mau-parado e li 
tempèri avenidou, avèn counsidera coume noste devé de vous 
asempra tôuli en vilo d'Avignoun, à finde vous soumetre un 
plan d'ourganisacioun que nous dounara, cresèn, mai de 
sarraduro, mai de tenesoun, e pèr counsequènt mai de forço. 

Veirés, dins aquéu plan, qu'avèn vougu rejougne tôuti lis 

elemen de reneissènço literàri que lusejon o que brihon dins 
lou terraire larg de nosto lengo d'O, autant de-vers la Franco 
coume de-vers l'Espagno. 

Nòsti fraire Catalan, Valencian e Maiourquin, aquelo rèire- 
gàrdi de l'ounour naciounau, qu'a mantengu de pèd е d'ounglo 
la lengo maire dóu Miejour e l'eiretage de famiho, nòstis 
ami de Catalougno , e de Valènço, e de Maiorco, en revenènt 
prene sa plaço dins l'Acadèmi dóu Miejour, nous apoundran 
lou lustre que nosto lengo jito de-tras li Pirenèu e reçaupran 
en càmbi lou rebat e l'aflat de noste Gai-Sabé. 


MESSIÉS E FRAIRE, 


Veirés tambèn dins noste plan que li Felibre se partisson 
en Majourau e Mantenèire. Pèr divèrsi resoun èro en efèt 
necite de metre en tèsto dòu Felibrige un cors perpetuau 
d'ome de bon, aguént pèr sis escri, pèr sis acioun e pèr sis 
obro, douna publicamen la provo de sa valour е de soun im- 
brandablo fe. Atroubarés bessai, d'après la listo counsistourialo 
que semoundren à voste sufrage, que tau e'tau Felibre que ie 
figuron pas sarien pamens digne de i'èstre. Mai fau se penetra 
que lou noumbre d'uno acadèmi estènt claus, erian fourça de 
nous 'restregne. Avèn dounc, entre li Felibre, chausi de pre- 
ferènci aquéli qu'an empremi o bèn qu'an souto prèisso lou 
recuei de sis obro. Avèn pièi elegi quàuquis ome eminènt 
qu'an mes utilamen soun talènt e sa voio au service de la 
Causo. Enfin avèn degu reserra quàuqui sèti is ome vouloun- 
tous que, dins lou Limousin, la Gascougno e àutri terro, 
counsacron sis estùdi à releva la lengo. 

Avèn trop de fisanço dins lou patrioutisme e lou sèn de 

` cadun pèr cregne que nosto chausido posque res faire de 
mau-countènt. 

Terminarai, Messiés, aquest court avans-prepaus pèr un 
mot d'esplicacioun sus lou lio qu'avèn pres pèr assembla 
lou Felibrige. 

L'ilustro ciéuta de Toulouso devrié, à dre faire, èstre lou 
cèntre dòu Gai-Sabé, coume sa sorre Barcilouno l'es alin en 
Espagno. Mai es pas nosto fauto se la lengo di Ramoun es 
estrangido vuei dóu capitòli ramoundin. 

La glouriouso lengo d'O, mai couneigudo pèr lou mounde 
souto soun noum antique de lengo prouvençalo, es vengudo 
renaisse dinssoun nis naturau, en Avignoun la prouvençalo. 
Avignoun se souvèn qu'es estado l'autro Roumo, e vaqui per- 
qué tèn à soun parla rouman. 

Se fau n'en crèire Jan de Nosto-Damo, au siècle de Petrarco, 
li darrié Troubadou s'acampavon peréu eici dins Avignoun, 
en uno sorto d'acadèmi qu'apelavon lou Flourege, valènt-à- 
dire Acadèmi di Flour ; e, au siècle segen, quand nosto pouë- 
sio assajè de renaisse pèr la premiero fes, es peréu еп Avi- 
gnoun que lou brave La Belaudiero emé li bons arquin venié 
felibreja. Es dounc tradiciounau que vuei tenguen sesiho en 
aquest lio astra. 


III 


Soun discours acaba, lou Presidènt dounè leituro 
dóu proujèt d'Estatut que dèu servi de lèitau Felibrige, 
e, après discussioun article pèr article, veici lou 
reglamen que fuguè aprouva, adôuta e vouta à l'una- 
nimeta: 


ESTATUT DÓU FELIBRIGE- 


ARTICLE PREMIÉ 


Lou Felibrige es establi pèr-afreira е empura lis ome 
qu'emé sis obro sauvon la lengo di Païs d'O, e li sabènt 
e lis artisto qu'estudion е travaion dins l'interès о au regard 
d'aquélis encountrado. 

Foundado pèr Santo Estelio, lou 21 de Mai 1854, aquelo 
assouciacioun s'es coustituïdo e ourganisado dins la grando 
assemblado acampado en Avignoun, lou 24 de Mai 1876. 


ARTICLE И 
Soun enebido, dins lis acamp dóu Felibrige, li discussioun 
poulitico e religiouso. 
ARTICLE Ш 


Uno Estello à 7 rai eslou simbèu dóu Felibrige, en memòri 
di sèt Felibre que lou foundèron à Font-Segugno, di sèt 
Troubaire qu'autre-tèms establiguèron lí Jo Flourau toulousen 
ë di sèt Mantenèire que li restaurèron à Barcilouno en 1859. 

ARTICLE IV 


Li Felibre se destrion en Majourau е Mantenèire, e se 
religon entre éli pèr lou biais de Mantenènço courrespoun- 
dènto i grand dialèite de la lengo d'O. 

Li Mantenènço s'escaraion en Escolo. 


ARTICLE V 


Di Felibre Majourau e dóu Counsistòri 


Li Felibre Majourau soun chausi entre aquéli qu'an maja- 
men countribuï à la reneissènço dòu Gai-Sabé. Soun за 
noumbre de cinquanto, esoun acamp porto lou noum de 
Counsistòri felibren. Lou Counsistòri felibren se renouvello 
d'esperéu de la maniero que seguis. ' 


ARTICLE VI 


A la mort d'un Majourau, tóuti li Felibre Mantenèire n'en 
recebran avis pèr lou suen dôu Cancelié, e aquéli d'entre éli 
que voudrien avé lou sèti resta vuege mandaran au Counsistòri, 
dintre la quingenado, uno demando escricho ounte faran valé 
si titre. 

Lou Burèu dôu Counsistòri aura tambèn lou dre de pausa, 
de soun si-cap, uno candidaturo emé li coundicioun enouuciado 
à VArticle xu. Lou Cancelié fara counèisse i Majourau pèr 
uno circulàri li candidaturo entracho, e l'eleicioun se fara au 
mai de voues, en sesiho counsistourialo. Li Felibre presènt ап 
soulet dre de sufrage; e, en cas de partage, la voues dòu 
Capoulié, o de soun ramplaçant à la presidènci, gagnara. 


ARTICLE VII 


Lou recebemen soulènne dòu nouvèu elegi aura lio pèr 

Santo Estello, cap-d'an dôu Felibrige. Un membre dóu Counsis- 
tòri, delega pèr acò, lou benastrugara publicamen, e lou reci- 
piendari, dins sa responso, fara l'eloge dòu paure mort. 


ARTICLE УШ 


Lou Burèu dóu Counsistòri es coumpausa dóu Capoulié, 
dis Assessour e di Sendi, emé dòu Cancelié в dóu Vice- 
Cancelié. 

Lou Capoulié presido li gràndis assemblado de tout lou 
Felibrige, li sesiho counsistourialo e lou Burèu dóu Counsis- 
tòri. 

Lis Assessour, quand pòu pas i'èstre, ramplaçon lou 
Capoulié, e se baio la presidènci à-n-aquéu qu'es chausi pèr 
lou Capoulié éu-meme, o bèn au plus einat à defaut de desi- 
gnacioun. 

Га autant d'Assessour coume de Mantenènço, e chasco 
Mantenènço a peréu un Sendi que n'es lou direitour. 

Lou Cancelié gardo lis archiéu, tèn la courrespoundènci e 
tiro l'escoutissoun di Felibre Majourau. Lou Vice-Cancelié lou 
ramplaço au besoun. & 


ARTICLE IX 


Lou Burèu es elegible, de tres an en tres an, dins l'acamp 
counsistouriau de Santo Estello. 

La voutacioun a lio à l'escrutin secrèt. 

Li Majourau absènt podon vouta pèr letro; si buletin 
dèvon èstre signa. 

Lou Capoulié es nouma pèr lou cors di Majourau , mais es 
éu soul que noumo lou Cancelié e lou Vice-Cancelié. 

Lis Assessour, coume li Sendi, soun nouma pèr li 
Majourau de sa Mantenènço propro. 


Ei 
Lou Capoulié sourtènt prouclamo lou Burèu nòu å Pasém- 
pre de Santo Estello. 


ARTICLE X 


Lou Counsistòri poudra moudifica l'Estatut felibren sus la 
demando escricho de '7 Felibre. 

Pòu foro-bandi li membre indigne. 

Pòu barra lis Escolo que vendrien. à mau-traire au regard 
de l'Estatut. 

Pòu cassa li decisioun dis acamp de Mantenènço. 

Pòu se prounouncia sus li questioun gramaticalo e ourtou- 
grafico; mai fau di tres-part-dos di sufrage coumta pèr la 
valideta d'aquélis ate. 

Se lou noumbre di sufrage comto uno voues de mens qu'un 
di multiple de 3, lou Capoulié o soun ramplaçant aura dre 
d'apoundre uno voues; s'es au countràri superiour d'ano 
unita, se n'en tendra pas comte pèr calcula Ja majourita. 

Lou Counsistòri pòu, àla majourita simplo, nouma de 
Majourau, nouma de'Sòci, emai de Delegat pèr lou repre- 
senta ; crea de Mantenènço ; regla l'emplé de si revengut. 

Li presènt is assemblado an soulet dre de sufrage, e, en 
cas de partage, la voues dóu Capoulié, o de soun ramplaçant, 
sara subre-valénto. 


ARTICLE XI 


Li decisioun dóu Counsistòri devran èstre signado dóu 
Capoulié emé dóu Cancelié о dóu Vice-Cancelié ; saran 
contro-signado pèr l'Assessour de la Mantenènço à la-qualo 
auran raport ; mai saran contro-signado pèr tóuti lis Assessour, 
quand se rapourtaran à tout lou Felibrige. 

ARTICLE ХИ 


Dins l'entre-vau dis acamp dóu Counsistòri, lou Burèu 
jouira de tóuti li dre counsistouriau, franc lou dre de mou- 
difica l'Estatut, lou dre de se prounouncia sus li questioun de 
gramatico o d'ourtougràfi, е lou dre de nouma de Majourau 
о bèn de Sòci. 

L'esclusioun d'un Felibre e la dissoulucioun d'uno Escolo 
felibrenco noun se podon prounouncia qu'à la majourita di 
dous tiers di sufrage. 

Aquelo majourita sara : 


2 sus 5 
3 — 4 
4 — 5 
4 — 6 
Y = 7 
6 — 8 
6 — 9 
7 — 10 


Se i'a mai de 10 voutant, se seguira la règlo escricho à 
l'Article x. 

Quand i'aura de vacant un sèti majourau, lou Burèu 
poudra entraire uno o plusiour candidaturo ; mai, pèr 
acò-d'aqui, l'unanimeta di sufrage coumta es requerido. 

Li membre dóu Burèu podon vouta pèr escri, e si buletin 
saran rejoun dins lis archiéu. 


ARTICLE XIII 


Mai l'esclusioun d'un membre e l'estras d'uno Escolo noun 
saran prounouncia que prouvisourimen pèr lou Burèu. 

Aquest devra soumetre sa decisioun au Counsistòri que la 
poudra cassa à la majourita di tres-part-dos di voues. 

Lou Felibre encupa o l'Escolo fautiblo auran lou dre de se 
defèndre davans lou Counsistòri. 


ARTICLE XIV 


Lou Capoulié а lou gouvèr dòu Felibrige ; asèmpro lou 
Counsistòri e soun Burèu, coume peréu lis assemblado gene- 
ralo ; autouriso o rejito li candidaturo de Felibre Mantenèire, 
avans que siegon presentado davans l'acamp de Mantenènço. 


ARTICLE XV 
Dins li felibrejado o acamp felibren, lou Capoulié porto 
VEstello d'or à sèt rai е li Majourau la Cigalo d'or, 
ARTICLE XVI 
Chasco Cigalo recebra dóu Counsistòri un noum particulié 
que gardara toustèms. 
ARTICLE XVIL 
Di Felibre Mantenèire 


Li Felibre Mantenèire soun en noumbre ilimita. 


ARTICLE XVIII 


Tóuti aquéli que voudran aquéu titre devran faire sa 
demando au Burèu de la Mantenènço à la-qualo retrais soun 
dialèite naturau. 

Lou Burèu la recéu o la rejito ; e, dins lou premié cas, 
es trasmesso au Capoulié. 

S'aquest-d'eici aprovo, es tourna-mai soumesso à l'acamp 
de Mantenènço que se prounduncio en darrié lio. 

ARTICLE XIX 

La Mantenènço estatuis, entre durbi sesiho, sus li demando 
d'amessioun. 

Un.delegat vai querre tout-d'un-tèms li nouvèu elegi que 
prenon plaço à taulo i coustat dóu Sendi. 


ARTICLE XX 


Dins lis acamp dóu Felibrige, li Mantenèire porton la 
Prouvençalo d'argènt. 


ARTICLE XXI 
Di Mantenènço 


S'entènd pèr Mantenènço la reünioun di Felibre d'un di 
grand dialèite de nosto lengo d'O. 


ARTICLE XXII 


Lou Burèu de la Mantenènço se coumpauso dòu Sendi, 
de douso tres Vice-Sendi, di Cabiscòu de la Mantenènço, 
emé d'un Secretàri. 

Lou Sendi es presidènt dis assemblado de Mantenènço. 

Es ramplaça, quand pòu pas i'èstre, pèr lou Vice-Sendi que 
chausis, 0, à defaut de designacioun, pèr lou plus einat 
d'entre éli. 


Li Cabiscòu regisson lis Escolo. 
Lou Secretàri a lis archiéu, tèn la courrespoundènci e tiro 
l'escoutissoun di Felibre Mantenèire. 


ARTICLE XXIII 


Lou Burèu de la Mantenènço es elegible de tres an en 
tres an. 

Lou Sendi es nouma coume es di à l'Article 1x. 
Li Vice-Sendi e lou Secretàri soun nouma pèr li Felibre de 
la Mantenènço. 
Li Cabiscòu soun elegi pèr lis Escolo, counfourmamen à 
l'Article xxx. 


ARTICLE XXIV 


La Mantenènço pòu establi d'Escolo segound li prescricioun 
dis Article ххүш е xxix. 

- А lou dre de nouma de Felibre Mantenèire, en se counfour- 
mant i règlo de l'Article хуш. 

Pòu coungreia de fèsto literàri о artistico emai de Jo Flourau, 
siegue de soun si-cap, siegue en se councertant emé de soucieta 
о de coumuno. 

Règlo lou chabimen de si revengut. 

Li Felibre presènt an soulet dre de sufrage. 

Enfin, li Majourau que soun pas dôu Burèu de la dicho 
Mantenènço noun an dre de vouta sus la despènso di founs. 


ARTICLE XXV 


Dins l'entre-vau di reünioun, lou Burèu a.li dre de l'assem- 
blado de Mantenènço, franc aquéu de nouma de Felibre 
Mantenèire. 

Pòu entraire pamens uno candidaturo au titre de Mante- 
nèire. 

Mai, en aquéu cas d'aqui, l'unanimeta di voues es necessàri. 

Li membre dóu Burèu podon vouta pèr eseri, e li biheto 
de vote soun rejouncho is archiéu. 


ARTICLE XXVI 


Lou Sendi amenistro la Mantenènço. 


> PO Z 
Asèmpro lis assemblado de la dicho Mantenènço e li 
reünioun de soun Burèu. . 
Enfin, tóuti lis an, dins l'acamp generau de Santo- Estello, 
fai un raport sus li travai que se soun fa dins soun ressort. 


ARTICLE XXVII 


Dins lis assemblado de Mantenènço, li Sendi porton për 
ensigno uno Estello d'argènt à sèt rai. 


ARTICLE XXVIII 


Dis Escolo 


L'Escolo es l'acampado di Felibre d'un meme rode. A pèr 
óujèt l'emulacioun, l'ensignamen dis un is autre o la coulabou- 
racioun à de travai coumun. 

L'Escolo es coustituïdo pèr decisioun de Mantenènço, 
presso sus la demando de '7 Felibre au-mens abitant lou 
meme cèntre. 


ARTICLE XXIX 


Li Felibre que volon coustituï Escolo fan éli-meme soun 
reglamen, tout en se counfourmant à l'esperit de l'Estatut e 
à l'óubligacioun prescricho pèr T Article уп; lou trasmeton 
pèr escri, en meme tèms que за demando, au Burèu de la 
Mantenènço, e noun lou podon chanja sènso l'assentimen 
d'aquesto. 


ARTICLE XXX 


L'Escolo, de soun caire, elegis soun Burèu, dóu-quau lou 
Presidènt porto lou titre de Cabiscòu e fai partido éu-meme 
dóu Burèu de la Mantenènço, coume es di à l'Article ххи, 

Lou Cabiscòu fai, tóuti lis an, dins l'assemblado de Mante- 
nènço, un raport sus li travai e li prougrès de soun Escolo. 


ARTICLE XXXI 


L'Escolo pòu èstre autourisado pèr la Mantenènço à 
s'agrega, coume Ajudaire, de persouno voulountouso o que 
soun pas dòu Felibrige. 


ARTICLE XXXII 
Dis Assemblado 


Lou Felibrige, tóuti.li 7 an, dèu teni uno Assemblado 
pleniero ounte destribuïra li Joio di grand Jo Flourau felibren 
istituï pèr l'Article xev: de l'Estatut. 

Aquelo assemblado sara publico. 

Se tendra dins chascuno di Mantenènço à-de-rèng, e, franc 
d'empache recouneigu grèu pèr lou Burèu dóu Counsistòri, 
aura lio pèr Santo Estello, qu'es lou 91 de Mai. 


ARTICLE XXXIII 


Uno Assemblado generalo dóu Felibrige a lio, tôuti lis ап, lou 
91 de Mai, dins la vilo designado pèr lou Burèu dóu 
Counsistòri. 

Aquest pamens n'en pòu chanja la dato, l'annado ounte 
aura lio l'Assemblado pleniero. 
` Dins l'Assemblado generalo, que s'acampara à taulo е que 
noun sara publico, se tratara di causo e interès dóu Felibrige 
e se ie celebrara, en bevènt à la Coupo, lou sant anniversàri 
de nosto Reneissènço. 


ARTICLE XXXIV 


Lou Counsistòri tendra, tóuti lis an, e pèr lou mens, uno 
sesiho particuliero. 

Aura lio, lou 20 de Mai, dins la vilo chausido pèr èstre lou 
sèti de la fèsto de Santo Estello. 

Lou Burèu dôu Counsistòri se reünis aqui ounte lou Capou- 
lié dis, e chasco fes qu'aquest lou crèi necite. 


ARTICLE XXXV 


Lou Capoulié a lou dre de counvouca, se fau, d'àutris 
Assemblado generalo е d'àutri reünioun 46а Counsistòri qu'a- 
quéli establido pèr lis Article precedènt. 

Mai tàlis Assemblado попа polon $\исира que dis afaire 
pèr li-quau s'es fa l'asèmpre. 


ARTICLE XXXVI 


Chasco Mantenènço tèn, un cop pèr an, uno Assemblado 
qu'aura lio, en setèmbre о en óutobre, dins la vilo designado 
pèr soun Burèu. 

Aquelo reünioun n'es pas publico e se tèn à taulo, > 

Se ie trato dis afaire especiau de la Mantenénco. - 

Lou Sendi pòu counvouca, se lou erèi necessàri, d'àutris 
Assemblado de Mantenènço. 

Lou Sendi acampo lou Burèu de la Mantenènço quand lou 
jujo utile, е chausis d'esperéu lou jour e lou rode. 


ARTICLE XXXVII 


Enfin, lis Escolo chausisson éli-memo, а sa coumoudita, si 
jour de reünioun. 

Li membre d'uno Escolo dèvon felibreja, valènt-à-dire 
s'acampa de tèms en tèms à taulo, pèr se coumunica si crea- 
cioun nouvello e s'empura au Felibrige. 

Aquéli rejauchoun se noumon Felibrejado e soun de tradi- 
cioun dins lou mounde felibren. 

ARTICLE XXXVIII 


De lPEscoutissoun 


L'escoutissoun de tout Felibre es de 10 franc pèr an. 

Li Majourau pagon lou siéu entre li man dòu Cancelié о 
dòu Vice-Cancelié; li Mantenèire pagon entre li man dóu 
Secretàri de sa Mantenènço propro. 


ARTICLE XXXIX 


Sus cade escoutissoun de Mantenèire se prelevara toujour 
un dèime de 2 franc atribuï au Counsistòri. 


ARTICLE XL 


Li revengut dóu Counsistòri soun emplega i despènso dóu 
gouvèr, e especialamen à la publicacioun d'un Cartabèu annau 
ounte s'atroubaran li comte-rendu di sesiho generalo dóu Feli- 
brige, d'aquéli dóu Counsistòri emai de li di Mantenènço, li 
raport di Sendi au Counsistòri, aquéli di Cabiscòu i Mantenènço 
е la listo di membre de l'assouciacioun. 

Lou Cartabèu sara manda à gràtis en tòuti li Felibre. 


ARTICLE XLI 
Tout Felibre peréu recebra dôu Counsistòri un encartamen 
en règlo, signa e sagela pèr li membre dóu Burèu. 
ARTICLE XLII 


Li revengut de la Mantenènço soun d'abord afeta i frès de 
gestioun, pièi à l'ourganisacioun di Jo Flourau e à fourni de 
founs is Escolo que publicon. 

Li suvencioun dounado poudran representa autant d'abou- 

namen i publicacioun sus-dicho que co que Га de Felibre dins 
la Mantenénco. Е 
Е aquésti-d'eici li recebran à grátis. 
De suvencioun poudran tambén èstre fournido, sènso tourne 
ni recobre. 


ARTICLE XLII 


Lis Escolo fan co que volon di revengut que podon avé. 
Mai noun podon impausa d'escoutissoun qu'à si membre 
Ajudaire qne soun pas dóu Felibrige. 


ARTICLE XLIV 


Lou Cancelié pago sus mandat dóu Capoulié ; li Secretàri 
sus mandat di Sendi. 


ARTICLE XLV 
Di Jo Flourau 


Li councours literàri, qu'apelan Jo Flourau, soun de dos 
meno. l'a li Grand Jo Flourau dôu Felibrige e pièi li Jo 
Flourau de Mantenènço. 


ARTICLE XLVI 


Li Jo Flourau dóu Felibrige se fan tóuti li 7 an pèr Santo 
Estello. 

Lou Counsistòri entié n'en formo la Jurado. Soulet, podon 
councourre lis escrivan en lengo d'O. 

Tres Joio, à tout lou mai, soun prepausado. 

La premiero di Joio es reservado au Gai-Sabé е lou Capou- 
lié éu-meme, en assemblado pleniero, prouclamara lou noum 
d'aquéu que Póutendra. 

Lou laureat devra chausi la Rèino de la Fèsto, e aquesto, 

davans tóuti, ie metra sus la testo la courouno argentalo 
d'óulivié, signe di Mèstre en Gai-Sabé. 


ARTICLE XL.VII 


Li Jo Flourau de Mantenènço soun dubert pèr li Mante- 
nènço, pèr lis Escolo, pèr li ciéuta o souciela. 

Dins tóuti aquéli cas, lou Sendi de la Mantenènço ounte lou 
councours se duerb lou declaro Jo Flourau pèr uno decisioun 
que devra se legi avans la crido di laureat, e noumo la Jurado 
que se coumpausara de '7 Felibre, di-quau faudra que 
n'i'ague au-mens un de Majourau. 


ARTICLE XLVII 
Di Mèstre en Gai-Sabé 


Lou titre de Mèstre en Gai-Sabé sara douna pèr lou Coun- 
sistòri à touto persouno qu'aura gagna lou premié pres dins li 
Grand Jo Flourau dóu Felibrige o bèn tres premió pres i Jo 
Flourau de Mantenènço. Li segound e tresen pres di Jo Flourau 
dóu Felibrige coumtaran pèr premié pres di Jo Flourau de 
Mantenènço. 

Li Mèstre en Gai-Sabé recebon uno courouno argentalo 

ôulivié. 


ARTICLE XLIX 


Di Sòci 


Enfin lou Counsistòri pòu acourda pèr encartamen lou 
titre de Sòci dóu Felibrige і persouno estrangiero í païs d'O 
qu'auran bèn merita dòu Felibrige pèr sis escri о pèr sis 
obro. 


= DË ce 
Li Sòci dóu Felibrige ап lou dre de presènci is Assem- 
blado generalo o pleniero dóu Fèlibrige. 


Fa e delibera, en vilo d'Avignoun, lou 21 de Mai 1876, pèr 
Santo Estello. 


Lou Presidènt :) 
F. MISTRAL. 


Lou Cancolié , 


L. ROUMIBUX. 


саба 


w 


Adounc lou Presidènt, reprenènt la paraulo, 
demandè à l'assemblado que vouguèsse bèn nouma 
lou Counsistòri felibren, Mai, avans, se counvenguè 
soulennamen que, sus li 50 sèti de Felibre Majourau, 
21 sarien toustèms atribuï i dialèite de dela li Pirenèu, 
proupourcioun establido en resoun dóu noumbre 
d'amo que parlon nosto lengo de deça e de dela. 

L'on toumbè peréu d'acord que lis ate ôuficiau dóu 
Counsistòri devien s'escriéure pèr ounour dins lou 
parla literàri de l'escolo avignounenco e respetivamen 
dins lou parla literàri dóu Coumtat de Barcilouno. 

Fuguèron elegi Masourau póu FELIBRIGE : 


— En Albert Авулунто , d'Alès (Gard), autour di Cants de l'Aubo c 
dóu pouèmo de Volo-biòu, foundadou e direitour de l'Armana 


de Lengadò. 

— En Teodor Ausanët , d'Avignoun (Vau-cluso), autour de la 
Mióugrano entre-duberto e d'àutris obro inedicho, entre li-qualo 
tres dramo prouvençau. 

— Mounsen lou canounge Au ert, d'Arle, curat de Malo-mort 
(Bouco-dóu-Rose), autour di Pusso-téms d'un curat de vilage e 
predicadou prouvençau. 

— En Gabriel Azaïs, de Beziés (Erau), troubaire, roumanisto 
e glousaire en lengo d'O, autour di Vesprados de Clairac. 

— En Paul Banso, de Buzet (Auto-Garouno), autour de Picambril, 
pouémo еп 4 cant, e d'un Ensach en formo de dialogue sus las 
lengos en general. 

— En Leoun ов Bentuc pe Perussis, de Fourcauquié (Bàssis-Aup), 
escrivan prouvençau e principal estigadou di fèsto de Petrarco 
e de Nosto-Damo de Prouvènço. 

— En Jan-Francés Воло, de Leitouro (Gers), escrivan gascoun, 
acampaire di cant e conte poupulàri de la terro de Gascougno. 

— En Guihèn Bonarante-Wryse , de Waterford (Irlando), troubaire 
prouvençau, autour di Parpaioun blu. 

— En Marius Водени, de Marsiho, autour dóu Rèst d'aiet, e tra- 
dutour di Fablo de Lafontaine en vers prouvençau. 

— En Jan Ваохт, d'Avignoun, Felibre de l'Arc-de-sedo, acampaire 
di prouvèrbi prouvençau, un di foundadou dóu Felibrige. 

— En Camihe Снлвлхёо, de Nountroun (Dourdougno), roumanisto, 
autour de la Gramatico limousino. 

= En Aguste Cnastanet, de La Bachelarié (Dourdougno), troubaire 
perigourdin, autour de Lous bouqueits de la Jano. 

— Mounsen l'abat Leóunci Couturo, Auch (Gers), prouvençalisto, 
direitour de la Revisto de Gascougno. 

— En Antòni Споизшилт, de Seloun (Bouco-dóu-Rose), troubaire 
prouvençau, autour de la Bresco. 

— En Jan Gaman, de Nimes (Gard), autour di pouësio felibrenco 
de Jan de la Tour-magno. 

— En Jan-Batisto Gaur, d'Ais-er-Prouvènço, autour d'un recuci de 
Sounet prouvençau, dóu dramo prouvençau lei Mouro e de 
forço àutris obro. 


4 cant l'Estang de l'Ort. 

— En Vitour Liéurauo, biblioutecàri de la vilo de Marsiho, acam- 
paire de Vepigrafio de la lengo d'O, cabiscòu de la soucieta de 
l'Aubo. 

+ — En Ansèume Marméu, de Castèu-nòu-de-Papo , autour de 
la Farandoulo. 

— En Anfos Micnèu, de Mourmeiroun (Vau-cluso), autour dóu гостей 
de cansoun prouvençalo Lou Flasquet e de VIstòri de la vilo 
d'Eiguiero. 

— En Achile Min, de Carcassouno (Aude), autour de la Cansow de lu 
Lauselo е dóu Lutrin de Ladèr, 

— En Frederi Mistra, de Maiano (Bouco-dóu-Rose), autour dis 
Isclo d'or, de Calendau e de Mirèio. 

— En Jóusè Roumaxino, de Sant-Roumié (Bouco-dóu-Rose), aulour 
dis Oubreto en vers e dis Oubreto en proso, editour e direitour 
de l'Armana prouvençau. 

` — En Louis Rouwvx, de Nimes (Gard), autour de la Rampelado 
e de la coumèdi Quau vòu prendre dos lèbre ú la fes n'en pren yes. 

— Mounsen Jóusè Roux, curat de Sant-Ilàri (Courrezo), autour de 
pouësio limousino. 

— En Anfos Тлулх, de Castèu-nòu-de-Gadagno (Vau-cluso), autour 
d'Amour e Plour. 


— En Carle ое TourrouLous, de Mount-pelié (Erau), istourian е 


| prouvençalisto, foundadou de la Revisto di lengo roumano. 
— En Francés Ушло, d'Ais-en-Prouvènço, autour de la Metodo pèr 
jouga dôu tambourin. 
— En Marian Асошб y Fuster, biblioutecàri de la ciéuta de 
Barcilouno, mèstre en Gai-Sabé. 
— En Victor Batacuer, autour d'uno [stòri de Catalougno, mèstre 
en Gai-Sabé. 

— En Fèlis Gras, de Malo-mort (Vau-cluso), autour di Carbounié, 
epoupèio prouvençalo en 12 cant. 

— En A. Lanctano, de Lansargues (Erau), autour dóu pouèmo en 


— En Adolf Brancu ү Contana, istourian catalan, mèstre en 
Gai-Sabé. 


іл 
— En Antòni ре Воғлвои., autour d'uno /8/0гі de Catalougno, 
troubaire catalan. 
— En Damas CaLver, de Figuiero, troubaire catalan, lou premié 
que venguè touca la man 1 Prouvençau. 


— En Antòni Cames y Fabrés, troubaire catalan. 
— Mounsen Jaume Cortete, troubaire catalan, mèstre en Gai-Sabé. 


— En Lluis Curcuer, escrivan catalan, autour de l'Hisloria del seli 
de Girona. 


— En Tomas Fonteza, troubaire maiourquin, mèstre en Gai-Sabé. 
— En Teodor Ltoreste, troubaire e publicisto valencian. 


— En Manel Mira у Fontanars, autour d'un Romancerillo catalan 
e d'un óubrage sus li Troubadou prouvençau en Espagno. 


— En Joan Мохѕевват т Ancas, roumanisto e naturalisto catalan. 
— En Lluis Pons y GatLanza, escrivan catalan, mèstre en Gai-Sabé. 
— En Joseph Quaprano, archivaire de l'isclo de Maiorco. 

— En Vicens Wenceslau Querot, troubaire valencian. 


— En Albert ре Quisraxa, troubaire catalan, autour dóu Comic 
d'Urgell е de la Conquista de Mallorca. 


— En Geróni Rossettó, autour dóu Joglar de Mallorca, mèstre 
en Gai-Sabé. 

— En Frederic Soter, dramatisto catalan, mèstre en Gai-Sabé. 

— En Joseph Maria Torres, escrivan valencian. 

— En Pere Antòni ов Torres, dramatisto catalan. 


— En Francesch Usacn y VINYETA, dramatisto catalan, mèstre 
en Gai-Sabé. 


Après, counfourmamen au nouvèl Estatut, prouce- 
diguèron à l'eleicioun dòu Capoulié e dôu Burèu 

Fuguè nouma pèr Capoulié : En Frederi MisTraL. 

Fuguèron nouma pèr Assessour : En Jôusè Rouma- 
sino, representant la Prouvènço ; En Vitour BALAGUER, 

representant la Catalougno ; En Gabriel Azats, repre- 
sentant lou Lengadò. 

Е se creè tres Mantenènço : aquelo de Catalougno, 
aquelo de Lengadò, ет’ aquelo de Prouvènço. 

E fuguèron nouma Sendi : En Albert ре QUINTANA, 
pèr la Catalougno ; En Teodor Ausanè, pèr la Prou- 
vènço ; En Carle pe TourrouL0uN, pèr lou Lengadò. 

Enfin lou Capoulié chausiguè pèr Cancelié En Louis 
Roumiéux, e pèr Vice-Cancelié En Joan MONSERRAT. 


Acò-d'aqui regla, coumencè la Felibrejado. Moussu 
lou Capoulié prenguè la Coupo e, ie trempant si labro, 
entamenè lou cant di fèsto felibrenco : 


Prouvençau, veici la Coupo 
Que nous vèn di Catalan ; 

A-de-rèng beguen en troupo 
Lou vin pur de noste plant. 


Coupo santo 
E versanto, 
Vuejo à plen bord, 
Vuejo abord 
* Lis estrambord 
E l'enavans di fort ! 


= 
D'un vièi pople fièr e libre 
Sian begsai la finicioun; 

E, se toumbon li Felibre, 
Toumbara nosto nacioun. 


Coupo santo, etc. 


D'uno raço que regreio 
Sian bessai li premié gréu ; 
Sian bessai de la patrio ; 
Li cepoun emai li priéu. 


Coupo santo, etc. 


Vuejo-nous lis esperanço 
Eli raive dóu jouvènt, 

Dóu passat la remembranço 
E la fe dins l'an que vèn. 


Coupo santo, etc. 


Vuejo-nous la couneissènço 
Dóu Verai emai dôu Bèu 

Е lis ¿uti jouïssènço 

Que se trufon dóu toumbèu. 


Coupo santo, ete. 
Vuejo-nous la pouësio 
Pèr canta tout ço que viéu, 


Car es elo l'ambrousio 
Que tremudo Гоше en diéu. 


Coupo santo, etc. 

Pèr la glòri dôu terraire 
Vautre enfin que sias counsènt, 
Catalan, de liuen o Fraire , 
Coumunien tóutis ensèn ! 


Coupo santo 

E versanto, 
Vuejo à plen bord , 

Vuejo abord 

Lis estrambord 
E l'enavans di fort ! 


En Frederi Mistrac adounc passè la Coupo à 
"№ Albert ре Quintana, e aquest diguè : 


« Que, coume Presidènt di Jo Flourau de Catalougno , 
éu adusié au Felibrige l'assentimen courau de la maje partido 
di troubaire de soun païs, e qu'emé l'afecioun e la fe la plus 
vivo à la Causo coumuno, li Majourau catalan ourganisarien 


lou Felibrige de dela li Pirenèu segound li prescripcioun e 
l'esperit de l'Estatut. » 


Ço que l'assemblado aprouvè, en dounant delega- 


cioun à 'N Albert pe Quintana d'adouba tout coume 
se dèu. 


Pièi la Coupo felibrenco, segound l'us acoustuma, 
passè de man en man, e chascun di Felibre à-de-rèng 


pourtè soun brinde, o cantè sa cansoun, o diguè sa 
resoun. 

Basto, sus la proupousicioun de М. Louis Bounet, de 
Beziés, se voutè d'aclamacioun uno Coupo argentalo 
i Felibre catalan еп cámbi e guierdoun dela Coupo 
d'argènt que li Felibre prouvençau avien reçaupu 
d'éli, e subre-tout sus l'estiganço qu'aquéli de Cata- 
lougno poscon faire Santo Estello counfourmamen au 
rite usita en Avignoun. 


E longo-mai en gau tournen à Santo Estello ! 
Au 21 de Mai 1876, 


Lou Capoulié dóu Felibrige, 
Е, MISTRAL. 


Lou Cancelié dóu Felibrige, 
L. ROUMIÉUX. 


